Bandera d'Angola - Uiquipedia

# Bandera d'Angola

### De Uiquipedia

Bandera oficial

La bandera d'Angola ta dixebrada horizontalmente en dos metades, una franxa superior roxa y una parte inferior prieta. El color roxu simboliza'l sangre arramáu pol pueblu demientres la llucha pola independencia y el prietu simboliza al continente africanu. El símbolu del centru, en color mariellu, compónse d'una rueda dentada entecruciada con un machete y una estrella. La rueda dentada representa a los trabayadores industriales, el machete a los campesinos agricultores, y la estrella'l progresu y la solidariedá internacional. Los símbolos remembren la foz y el martiellu de la Bandera de la Xunión Soviética, representativos del comunismu.

## [editar] Nueva bandera propuesta

Propuesta de nueva bandera d'Angola

Nel 2003 foi propuesta una nueva bandera nacional p'Angola. Ta compuesta por 5 franxes horizontales en tonos azul, blancu y roxu. Les dos franxes azules, nos estremos superior ya inferior, representen la xusticia, la solidariedá y la llibertá; les dos franxes de blancu, contigües a les anteriores, representen la paz, la xunidá y l'harmonía, mentanto la franxa central de roxu representa'l sacrificiu, tenacidá ya heroísmu. Nel centru asítiase'l dibuxu d'un sol de 15 rayos y tres círculos non concéntricos, asemeyáu a los dibuxos afayaos na cueva de Tchitundo-Hulu, na provincia de Namibe, y que representa'l patrimoniu cultural angolanu.

El 28 d'agostu d'aquel añu foi aprebada pola Comisión Constitucional; por embargu, esiste un movimientu popular a la escontra d'esta bandera, la cuála namái podrá ser oficializada cuando s'afite una Asamblea Constituyente, probablemente en 2007.

Retrieved from "http://ast.wikipedia.org../../../b/a/n/Bandera_d%27Angola_53cc.html"

Categoríes: Banderes | Angola

##### Views

- Artículu
- Discusión
- Revisión actual

##### Buscar

##### Otres llingües

- العربية
- Български
- Bosanski
- Català
- Česky
- Deutsch
- Ελληνικά
- English
- Español
- Eesti
- Suomi
- Français
- עברית
- Magyar
- Italiano
- 日本語
- Lietuvių
- Latviešu
- Nederlands
- ‪Norsk (bokmål)‬
- Polski
- Português
- Română
- Русский
- Slovenčina
- Српски / Srpski
- Svenska
- Kiswahili
- 中文